Únia a členské štáty podporujú spoluprácu s tretími krajinami a s príslušnými medzinárodnými organizáciami v oblasti odborného vzdelávania. (článok 166 ods. 3 Zmluvy o fungovaní Európskej únie)

Ciele — Prispieť v rámci politiky vonkajších vzťahov EÚ k lepšiemu rozvoju ľudského kapitálu v týchto krajinách: krajinách oprávnených na získanie podpory podľa nariadenia (ES) č. 1085/2006 a nariadenia (ES) č. 1638/2006 a následných súvisiacich právnych predpisov; iných krajinách určených rozhodnutím správnej rady na základe návrhu, ktorému vyjadrili podporu dve tretiny jej členov, a stanoviska Komisie, a na ktoré sa vzťahuje nástroj Únie alebo medzinárodná dohoda obsahujúca zložku rozvoja ľudského kapitálu, a v rámci dostupných prostriedkov. — Na účely tohto nariadenia sa pojem „rozvoj ľudského kapitálu“ vymedzuje ako činnosť, ktorá prispieva k celoživotnému rozvoju zručností a schopností jednotlivca prostredníctvom zlepšenia systémov odborného vzdelávania a prípravy.

Úlohy Na účel dosiahnutia cieľov má nadácia v rámci právomocí zverených správnej rade a na základe všeobecných usmernení stanovených na úrovni Únie tieto funkcie: — poskytovať informácie, analýzy politík a poradenstvo, pokiaľ ide o otázky rozvoja ľudského kapitálu v partnerských krajinách, — podporovať poznanie a analýzu zručností potrebných na národných a miestnych trhoch práce, — podporovať príslušné zúčastnené strany v partnerských krajinách pri budovaní kapacity v oblasti rozvoja ľudského kapitálu, — uľahčovať výmenu informácií a skúseností medzi darcami pôsobiacimi v oblasti rozvoja ľudského kapitálu v partnerských krajinách, — podporovať poskytovanie pomoci Únie partnerským krajinám v oblasti rozvoja ľudského kapitálu, — šíriť informácie a podporovať vytváranie sietí a výmeny skúseností a osvedčených postupov medzi EÚ a partnerskými krajinami a v rámci partnerských krajín o otázkach rozvoja ľudského kapitálu, — podieľať sa na žiadosť Komisie na analýze celkovej účinnosti pomoci v oblasti odbornej prípravy poskytovanej partnerským krajinám, — prevziať ďalšie úlohy, ktoré sa môžu dohodnúť medzi správnou radou a Komisiou vo všeobecnom rámci tohto nariadenia.

1. Správna rada — Jeden zástupca z každého členského štátu. — Traja zástupcovia Komisie. — Traja experti vymenovaní Európskym parlamentom, ktorí nemajú právo hlasovať. — Okrem toho sa na zasadnutiach správnej rady môžu zúčastňovať ako pozorovatelia traja zástupcovia partnerských krajín. 2. Riaditeľ — Je menovaný správnou radou na návrh Komisie. 3. Vonkajšia kontrola Dvor audítorov. 4. Vnútorná kontrola Oddelenie vnútorného auditu Komisie. 5. Orgán udeľujúci absolutórium Európsky parlament na odporúčanie Rady.

Rozpočet 19,1 (19,2)mil. EUR z toho dotácia Komisie 18,8 (18)mil. EUR a 0,3 (1,2)mil. EUR finančné prostriedky iných orgánov vo forme pripísaných príjmov. Stav zamestnancov k 31. decembru 2009 — 96 (96) dočasných pracovných miest v pláne pracovných miest, z toho 86 (86) pracovných miest je obsadených — 37 (38) ostatných zamestnancov (pomocní zamestnanci, miestni zamestnanci, zmluvní zamestnanci atď.) — Zamestnanci spolu: 123 (124), z toho pridelení k nasledovným úlohám: — prevádzkové úlohy: 64 (64) — administratívne úlohy: 40,5 (38,5) — zmiešané úlohy: 20,5 (21,5)